RATCH ตั้งบ.ย่อยทุนจดทะเบียน 100 ลบ.ลุยโครงการพลังงานทดแทน
RATCH ตั้งบ.ย่อย “อาร์อี โซลาร์ 1 จำกัด” ทุนจดทะเบียน 100 ล้านบาทเพื่อลงทุนในโครงการพลังงานทดแทน
6 ต.ค. 2558

บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH ระบุว่า บริษัท ราชบุรีพลังงาน จำกัด ซึ่งเป็นบริษัทย่อยที่บริษัทถือหุ้นทั้งจำนวน ได้จดทะเบียนจัดตั้งบริษัทย่อยชื่อ บริษัท อาร์อี โซลาร์ 1 จำกัด ซึ่งบริษัท ราชบุรีพลังงาน จำกัด ถือหุ้นทั้งจำนวน เพื่อลงทุนในโครงการพลังงานทดแทน
โดยมีทุนจดทะเบียน 100 ล้านบาท แบ่งออกเป็นหุ้นสามัญจำนวน 10 ล้านหุ้น มูลค่าหุ้นละ 10 บาทและได้ชำระค่าหุ้นแล้ว 25% ของมูลค่าหุ้นที่ตราไว้